Yhdessä asioita tutkien ja jakaen
Instory Oy tarjoaa paripsykoterapiaa ja perheterapiaa, vanhempainohjausta sekä yksilö- ja ryhmäpsykoterapiapalveluja, työnohjausta ja koulutuspalveluja. Itseksi kasvaminen syntyy vuorovaikutuksessa itsensä, toisten ihmisten ja ympäristön kanssa ja on elämän mittainen matka.
Muutumme jokaisen kohtaamisen myötä ja näin voimme aina vaikuttaa valinnoillamme sekä toimintatavoillamme muuttumisen suuntaan. Hyvinvointiimme vaikuttaa itsemme lisäksi ihmissuhteemme; parisuhde, perhe, suku, ystävät, työ- ja työyhteisömme. Myös muu ympäristö, elämän tapahtumat ja asiat sekä mm. yhteiskunnalliset muutokset vaikuttavat meihin.
Elämän erilaiset hetket, jaksot ja muutokset voivat johtaa tilanteeseen, että yksilönä, parina tai perheenä meillä on tarvetta puhua ulkopuolisen henkilön kanssa, joka vastaanottaa ja jakaa asioita, jonka kanssa voi jäsentää ja selventää sekä etsiä uusia näkökulmia, toimintatapoja ja voimavaroja arkeen.
Myös työssä ja työyhteisössä on usein tarvetta tutkia ja vahvistaa perustehtävän toimivuutta, omaa jaksamista ja vuorovaikutusta jolloin ammattitaitoinen työnohjaus on paikallaan.
Helsinki 2 – 3. 2. 2017 FYSI NDT – koulutus 20.1.2017 Oulu... Read More →
Ei vapaita paripsykoterapia-aikoja kevätkaudelle 2018. ... Read More →
Miksi Instory?
Jokaisen ihmisen perustarve on tulla rakastetuksi, arvostetuksi ja hyväksytyksi elämässään ja ihmissuhteissaan. Eteen voi tulla kuitenkin tilanteita jolloin tuntee riittämättömyyttä, pettymystä, ahdistusta tai tarkoituksettomuutta, pelon tunne siitä että olenko rakastettu ja arvostettu. Ristiriidat ovat osa elämää, ja niitä joutuu jokainen kohtamaan.
Parisuhde on ihmiselämän tärkeimpiä suhteita. Parhaimmillaan se on ilon ja energian lähde.Toimivassa parisuhteessa on molemminpuolinen tunne luottamuksesta ja turvallisuudesta, tunne siitä, että tulen rakastetuksi ja arvostetuksi ja annan rakkautta sekä arvostusta myös puolisolleni. Parisuhteeseen vaikuttaa aina puolisoiden oma elämäntilanne ja kulttuuriperimä ylisukupolvisesti.
Työnohjaus on työhyvinvoinnin lisäämistä, oman työn arvioimista ja kehittämistä sekä uudistamista ammattitaisoisen, koulutetun työnohjaajan kanssa. Tarkoituksena on etsiä ymmärrystä perustehtävän äärelle mm. yksilön, perheiden ja parien kohtaamiseen sekä ymmärrystä ja keinoja haastavien työtilanteiden hoitamiseksi.
Instoryn vahvuutta on asiantunteva osaaminen ja soveltaminen psyko- ja sosiodraaman sekä näihin pohjautuvien toiminnallisten menetelmien käytössä koulutuksien yhtenä metodina. Kokemuksellisuus ja näkyväksi tekeminen mahdollistaa usein myös koulutuksissa asioiden tarkastelemisen ja ymmärtämisen laajemmin, suunnaten toimintaa muutokseen.